ขออนุญาตสอบถามคุณนะคะ ดิฉันมีเลือดออกที่ช่องคลอดตลอดเวลาทุกวันตั้งแต่หย่านมลูกตอน6เดือน ครั้งแรกที่มีเลือดดิฉันคิดว่าเป็นประจำเดือนปกติเพราะมีอาการปวดท้องร่วมด้วย แต่พอประจำเดือนหมดแล้ว ยังมึเลือดไหลออกมาอยู่หลายวันแต่ไม่ปวดท้องสีเสือดสดคล้ายประจำเดือน ดิฉันไม่ได้รับการตรวจหลังคลอดเลยไม่รู้ว่าอาการนี้เป็นอาการปกติของผู้ที่ผ่าคลอด+ฝังยาคุมกำเนิดหรือป่าว
สวัสดีค่ะ อาการเลือดออกติดต่อกันเกิน 7วันน่าจะไม่ใช่เลือดประจำเดือน และหากคลอดลูกมาเกิน 6 เดือนแล้ว ไม่น่าจะเกี่ยวกับการคลอดลูกอีกต่อไป แต่อาจมีสาเหตุมาจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ผลข้างเคียงจากการใช้ยาคุมกำเนิด-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนโดยผลข้างเคียงจากการใช้ยาคุมกำเนิดนั้น มักเป็นแค่เลือดออกระปริดกระปรอย ไม่ออกมากเป็นเลือดสด หรือออกติดต่อกันหลายวัน หรือปวดท้องมากๆด้วย ดังนั้นจากอาการดังกล่าวมา ควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์